กรณีศึกษา แอปพลิเคชัน Krungthai NEXT กำลังปฏิวัติการโอนเงินข้ามประเทศ
หนึ่งสิ่งที่เหมือนเป็นแรงกดดันในการโอนเงินข้ามประเทศ ผ่านทางบัญชีธนาคารพาณิชย์ นั่นคือ เรทอัตราแลกเปลี่ยนที่แพงกว่าปกติ   เพราะนั่นหมายถึง ยิ่งเราโอนเงินข้ามประเทศมากเท่าไหร่ ก็จะเสียค่าส่วนต่างมากขึ้นเท่านั้น นับเป็น Pain Point ที่แสลงใจใครหลายคน เวลาคิดจะโอนเงินข้ามประเทศ
16 มิ.ย. 2565

กรณีศึกษา แอปพลิเคชัน Krungthai NEXT กำลังปฏิวัติการโอนเงินข้ามประเทศ
Krungthai NEXT X ลงทุนแมน
หนึ่งสิ่งที่เหมือนเป็นแรงกดดันในการโอนเงินข้ามประเทศ ผ่านทางบัญชีธนาคารพาณิชย์
นั่นคือ เรทอัตราแลกเปลี่ยนที่แพงกว่าปกติ
เพราะนั่นหมายถึง ยิ่งเราโอนเงินข้ามประเทศมากเท่าไหร่ ก็จะเสียค่าส่วนต่างมากขึ้นเท่านั้น
นับเป็น Pain Point ที่แสลงใจใครหลายคน เวลาคิดจะโอนเงินข้ามประเทศ
ซึ่งที่ผ่านมาก็ยังไม่มีธนาคารไหน กล้าที่จะลดเรทอัตราแลกเปลี่ยน  
แต่แล้วก็มาถึง “จุดเปลี่ยน” เมื่อ ธนาคารกรุงไทย กล้าที่จะใช้เรทอัตราแลกเปลี่ยนเดียวกันกับร้านค้าแลกเงิน
โดยต้องโอนเงินออกจากกระเป๋า Inter Wallet ที่เป็นฟังก์ชันในแอปพลิเคชัน Krungthai NEXT
คำถามก็คือ อัตราแลกเปลี่ยนของ Krungthai NEXT จะช่วยลดค่าส่วนต่างจากเดิมได้มากแค่ไหน ?
แล้วกระเป๋า Inter Wallet คืออะไร มีวิธีสมัคร และใช้งานง่ายอย่างไร ?
ลงทุนแมนจะเล่าให้ฟัง
Inter Wallet ก็คล้ายๆ กับ E-Wallet ที่เปรียบเสมือนกระเป๋าเงินออนไลน์ 
ที่หากเราเติมเงินจากบัญชีธนาคารเข้าไปยังแอปพลิเคชัน ก็สามารถนำไปใช้จ่าย ซื้อสินค้า หรือทำธุรกรรมทางการเงินได้ โดยส่วนใหญ่ก็จะรองรับแค่สกุลเงินบาท
แต่กระเป๋า Inter Wallet สามารถรองรับได้ถึง 19 สกุลเงินต่างประเทศ
ทำให้เราสามารถเลือกเติมเงิน หรือแลกเปลี่ยนสกุลเงินใดก็ได้ที่อยู่ในระบบ
ซึ่งจะทำให้การทำธุรกรรมการเงินข้ามประเทศ กลายเป็นเรื่องง่ายขึ้นมาทันที
อย่างไรก็ตามหนึ่งสิ่งที่จะช่วยทำให้กระเป๋าเงิน Inter Wallet เติบโตก็
คือ การสมัคร และการใช้งานที่ง่าย จึงทำให้ธนาคารกรุงไทยให้ความสำคัญกับเรื่องนี้
โดยวิธีสมัครใช้งานก็คือ เราต้องเลือกใช้งานบัตรใดบัตรหนึ่งของธนาคารกรุงไทย 
เช่น Krungthai Travel Card, บัตรเดบิตกรุงไทย พาลาเดียม, บัตรเดบิตกรุงไทย บลูไดมอนด์ เอ็กซ์ตร้า หรือบัตรเดบิตกรุงไทย เพิร์ล
โดยเราสามารถสมัครบัตรเหล่านี้ได้ผ่านทางแอปพลิเคชัน Krungthai NEXT หรือจะที่ธนาคารกรุงไทยทุกสาขา
จากนั้นก็สามารถเปิดใช้งานกระเป๋า Inter Wallet ในแอปพลิเคชันได้ทันที
ส่วนวิธีการโอนเงินต่างประเทศก็แสนง่าย เมื่อเข้าไปที่กระเป๋า Inter Wallet ที่อยู่ในแอปพลิเคชัน Krungthai NEXT ให้เข้าไปในเมนู โอนเงิน แล้วเลือก โอนเงินต่างประเทศ จากนั้นก็จะมีสกุลเงินให้เลือก
โดยเบื้องต้นมีให้เลือก 4 สกุลเงินในการแลกก็คือ ดอลลาร์สหรัฐ, ปอนด์สเตอร์ลิง, ดอลลาร์สิงคโปร์ และดอลลาร์ฮ่องกง ที่เข้าร่วมโปรโมชั่น ค่าธรรมเนียม 55 บาท  ในการโอนไปต่างประเทศ
โดยอัตราแลกเปลี่ยนแต่ละสกุลเงิน ก็จะอัปเดตใหม่ทุกวัน ตามความผันผวนของค่าเงินในแต่ละวัน 
และเมื่อเราใส่จำนวนเงินที่ต้องการแลก  ระบบก็จะคำนวณว่า เราจะได้รับเงินสกุลที่แลกนั้น จำนวนเท่าไร
จากนั้น ก็กรอกรายละเอียดการโอนเงิน และเมื่อทำการโอนเงินสำเร็จ
ระบบก็จะปรากฏหน้าจอคอนเฟิร์ม ซึ่งเป็นหลักฐานในการโอนเงินนั่นเอง
โดยเราสามารถโอนเงินได้สูงสุด 500,000 บาทต่อรายการ ไม่จำกัดจำนวนครั้งในการโอน 
และมีค่าธรรมเนียมการโอนเพียง 55 บาทต่อครั้ง (โปรโมชันตั้งแต่วันที่ 1 เม.ย. – 30 ก.ย. 2565) 
อีกทั้ง การโอนเงินข้ามประเทศผ่านแอปพลิเคชัน Krungthai NEXT ผู้รับก็จะได้รับเงินสกุลนั้นในเวลาอันรวดเร็ว
และหากต้องการโอนเงินเป็นสกุลอื่นๆ นอกเหนือจาก 4 สกุลดังกล่าว ผู้ใช้งานสามารถโอนเงินออกจากบัญชีออมทรัพย์และบัญชีเงินฝากสกุลต่างประเทศได้อีกหลากหลายสกุลเงินครอบคลุมกว่า 150  ประเทศทั่วโลก
ทีนี้ ก็มาถึงเรื่องที่เป็นไฮไลต์คือ การโอนเงินข้ามประเทศผ่านทางแอปพลิเคชัน Krungthai NEXT 
จะมีส่วนต่างที่ประหยัดกว่า การโอนเงินผ่านทางบัญชีธนาคารพาณิชย์ มากน้อยแค่ไหน ?
 
ในที่นี้ ขออ้างอิงอัตราแลกเปลี่ยน ณ วันที่ 19 พ.ค. 2565 ของธนาคารพาณิชย์แห่งหนึ่ง 
โดยหากเราโอนเงินจากบัญชีออมทรัพย์ จะมีอัตราแลกเงินจำนวน 1 ดอลลาร์สหรัฐ อยู่ที่ 34.89 บาท
 
แต่หากโอนผ่านกระเป๋า Inter Wallet บนแอปพลิเคชัน Krungthai NEXT 
จะมีอัตราแลกเงินจำนวน 1 ดอลลาร์สหรัฐ อยู่ที่ 34.65 บาท 
 
แปลว่าในจำนวนเงิน 1 ดอลลาร์สหรัฐ ถ้าโอนผ่านกระเป๋า Inter Wallet จะถูกกว่า 0.24 บาท
 
หลายคนอาจมองว่าเป็นส่วนต่างแค่เล็กน้อย 
แต่ลองคิดดูว่า หากเราต้องการโอนเงิน จำนวน 10,000 ดอลลาร์สหรัฐ
เท่ากับว่า การโอนผ่านกระเป๋า Inter Wallet จะช่วยประหยัดส่วนต่างได้ถึง 2,400 บาท
 
อีกทั้ง หากเราโอนเงินข้ามประเทศเป็นจำนวนมาก หลายธนาคารมักจะปรับเรทอัตราแลกเปลี่ยนให้สูงขึ้นแบบขั้นบันได อีกด้วย
 
สรุปให้เห็นภาพชัด ๆ คือ ยิ่งเราโอนเงินผ่านทางกระเป๋า Inter Wallet มากเท่าไร 
ก็จะช่วยประหยัดส่วนต่างที่เกิดขึ้น หากเทียบกับการโอนเงินผ่านบัญชีธนาคาร นั่นเอง 
 
แล้วเรื่องนี้..ใครที่ได้ประโยชน์สูงสุด 
ก็น่าจะเป็นคนที่ทำธุรกรรมโอนเงินข้ามประเทศบ่อย ๆ ไม่ว่าจะเป็น พ่อแม่ที่ส่งลูกหลานไปเรียนในต่างประเทศ, เจ้าของกิจการ SME ที่ทำธุรกิจนำเข้า เป็นต้น
 
เรื่องนี้หากย้อนกลับไปในอดีต ก็คงไม่มีใครเคยคิดมาก่อน
ว่าจะมีธนาคารไหน กล้าปรับเรทอัตราแลกเปลี่ยน การโอนเงินข้ามประเทศให้เท่ากับร้านค้าแลกเงินต่าง ๆ และทุกครั้งที่เราโอนเงินข้ามประเทศผ่านบัญชีธนาคาร เราก็คิดว่าส่วนต่างที่เกิดขึ้น 
มันเป็นสิ่งที่ต้องจ่าย
จนวันนี้ แอปพลิเคชัน Krungthai NEXT กำลังปลดล็อกส่วนต่าง ที่เราเคยจ่ายให้หายไป
แน่นอนว่า การเคลื่อนไหวครั้งนี้ จะเป็นอีกหนึ่งกระดานการแข่งขันในภาคธุรกิจธนาคาร
และคนที่ได้ประโยชน์สูงสุดก็ยังคงเป็น “ผู้บริโภค” นั่นเอง
สนใจข้อมูลเพิ่มเติมสามารถดูรายละเอียดได้ที่